Samkvæmt skólareglum og tóbaksvarnalögum er nemendum , starfsfólki skólans og öðrum ekki heimilt að nota tóbak ( þar með taldar rafsígarettur ) í skólanum , á skólalóðinni eða þar sem viðburðir á vegum skólans fara fram . Skólastjórnendur bera ábyrgð á því að nemendur séu ekki í heilsuspillandi umhverfi á meðan námi þeirra í skólanum stendur og hafa þeir því tekið skýra afstöðu til þess að leyfa enga tóbaksnotkun á skólasvæðinu . Rafrettur og tóbak verður gert upptækt í skólanum og á viðburðum á vegum hans . Nemendur / forráðamenn ( nemenda yngri en 18 ára ) verða að nálgast það sem gert er upptækt hjá skólameistara . Þetta er meðal annars liður í að sporna við almennri tóbaksnotkun ungs fólks . Sem lið í því telur skólinn það vera sitt hlutverk að láta foreldra vita ef börn undir 18 ára aldri nota tóbak í skólanum . Haft er að leiðarljósi að veita nemendum , sem byrjaðir eru að nota tóbak , upplýsingar um þá aðstoð sem þeim stendur til boða . Við annað brot er nemandi og forráðamenn boðaðir á fund til skólahjúkrunarfræðings og forvarnarfulltrúa og hafi nemandi ekki bætt ráð sitt og haldi áfram á sömu braut eftir það fer málið í hendur skólameistara .